Fakultná nemocnica s poliklinikou Nové Zámky, sídlo: Slovenská ulica 11 A, 940 34 Nové Zámky, **v y h l a s u j e** výberové konanie na obsadenie pracovnej pozície:

**„V e d ú c i zdravotnícky laborant na Ústave klinickej mikrobiológie“**

**Náplň práce, právomoci a zodpovednosti:**

Zabezpečuje organizáciu, plánovanie, koordinovanie a kontrolu práce laborantov a vykonáva odborné laboratórne vyšetrenia podľa predpísaných metód na spoločných vyšetrovacích a liečebných zložkách vrátane tvorby a vyhodnotenia laboratórnych plánov na Ústave klinickej mikrobiológie.

**Kvalifikačné požiadavky**: vysokoškolské vzdelanie II. stupňa, odbor „laboratórne vyšetrovacie metódy v zdravotníctve“ a špecializácia v odbore: „laboratórne metódy v lekárskej mikrobiológii“

**Požadovaná odborná prax:** 15 rokov alebo odborná spôsobilosť

**Ďalšie požiadavky**:

* spôsobilosť na právne úkony v celom rozsahu
* bezúhonnosť
* zdravotná spôsobilosť na prácu, ktorú má uchádzač vykonávať
* odborná spôsobilosť na riadenie a organizáciu zdravotníctva v niektorom zo špecializačných odborov uvedených v prílohe č. 4 časti A k Nariadeniu vlády SR č. 296/2010 Z.z. v jeho aktuálnom znení alebo najmenej 15 ročná odborná zdravotnícka prax - organizačné a riadiace schopnosti.

**Zoznam požadovaných dokladov:**

* písomná žiadosť o zaradenie do výberového konania. V žiadosti o účasť na výberovom konaní musí byť uvedené: meno, priezvisko, titul, dátum narodenia a adresa trvalého bydliska uchádzača, názov pracovného miesta, o ktoré sa prihlasovateľ uchádza, názov organizácie, v ktorej sa pracovné miesto obsadzuje výberovým konaním, dátum a podpis uchádzača.
* profesijný štruktúrovaný životopis,
* úradne overené kópie diplomov o dosiahnutom vzdelaní a o získanej špecializácii, osvedčujúce požadované kvalifikačné predpoklady
* čestné vyhlásenie o dĺžke odbornej praxe, výpis z registra trestov nie starší ako tri mesiace,
* lekárske potvrdenie o zdravotnej spôsobilosti na prácu, ktorú má vykonávať,
* potvrdenie o registrácii v SK IZPALT
* písomný súhlas so spracovaním svojich osobných údajov za účelom výberového konania v súlade s ustanoveniami zákona č. 18/2018 Z.z. o ochrane osobných údajov.

**Termín podania žiadosti** o zaradenie do výberového konania a predloženia požadovaných dokladov je najneskôr **do 15 dní** od uverejnenia výberového konania. Rozhodujúci je dátum podania na poštovej pečiatke alebo dátum podania v podateľni FNsP Nové Zámky najneskôr do vyššie uvedeného termínu.

**Základná zložka mzdy:** od 1216,- € (v závislosti od dĺžky odbornej praxe) + príplatok za riadenie

**Miesto podania žiadosti:** písomne na adresu Fakultná nemocnica s poliklinikou Nové Zámky, Slovenská ulica 11 A, 940 34 Nové Zámky alebo osobne v podateľni FNsP Nové Zámky.

Nové Zámky, 21.04.2022